ai4bharat/Pralekha huggingface dataset:
نوجوانوں کے امور اور کھیل کود کی وزارت
وزیر اعظم نے ملک گیر فٹ انڈیا موومنٹ کی شروعات کی
ایک مضبوط اور ترقی پسند ملک کے لئے بھارت کا صحت مند ہونا بھی ضروری ہے:جناب رجیجو
نئی دہلی29؍اگست2019؍عزت مآب وزیر اعظم جناب نریندر مودی نے آج اندرا گاندھی نیشنل اسٹیڈیم میں کھیلوں کے قومی دن کے موقع پر فٹ انڈیا موومنٹ کی شروعات کی۔یہ شروعات زندگی کے تمام شعبوں سے تعلق رکھنے والے ہزاروں افراد کی موجودگی میں ہوئی۔وزیر اعظم نے کہا کہ فٹ انڈیا موومنٹ کو ایک قومی مقصد کی شکل اختیار کرلینی چاہئے۔ لوگوں کو راغب کرنے کی کوشش میں وزیر اعظم نے کہا کہ فٹ انڈیا موومنٹ خاہ حکومت نے شروع کیا ہو ، لیکن یہ عوام ہیں، جنہیں اس سلسلے میں قیادت کرنی ہے اور اسے کامیاب بنانا ہے۔
اس موقع پر جو سرکردہ افراد موجود تھے، ان میں دیہی ترقیات، زراعت اور کسانوں کی فلاح و بہبود کے مرکزی وزیر جناب نریندر سنگھ تومر، انسانی وسائل کی ترقی کے مرکزی وزیر جناب رمیش پوکھریال ‘نشنک’اور نوجوانوں کے امور نیز کھیل کود کے محکمے کے مرکزی وزیر جناب کرن رجیجو شامل تھے۔اس پروگرام کو براہ راست دکھایا گیا، جس سے اس بات کو یقینی بنایا جاسکا کہ پورے ملک کے لوگ اس میں شرکت کررہے ہیں۔
نوجوانوں کے امور اور کھیل کود کے مرکزی وزیر جناب کرن رجیجو نے یہ کہتے ہوئے وزیر اعظم کا خیر مقدم کیا کہ وہ اس تحریک کے لئے ایک فیضان کی حیثیت رکھتے ہیں۔وزیر اعظم نے 25 اگست 2019ء کو اپنی حالیہ من کی بات میں فٹ انڈیا موومنٹ کا ذکر کیا تھا۔وزیر موصوف نے کہا کہ ایک مضبوط اور ترقی پسند ملک کے لئے بھارت کا چست ہونا ضروری ہے۔ جناب رجیجو نے کہا کہ ہر شخص کو ذہنی طورپر اور جسمانی طورپر فٹ رہنا ہے۔
افتتاحی تقریر کے بعد آدھے گھنٹے کا ایک انتہائی توانائی والا پروگرام منعقد ہوا، جس میں بھارت کے دیسی کھیل کود اور رقص کی قسموں کا مظاہرہ کیا گیا اور چستی پھرتی کے بڑھانے میں ان کی اہمیت کو اُجاگر کیا گیا۔پرانے لوگوں میں کھیل کود کی اس طرح کی سرگرمیاں مثلاً کشتی، کبڈی،گتکا، کھوکھو، ملکھمب، کلیریاپتووغیرہ بہت مقبول تھیں اور انہوں نے ان کی صحت بہتر بنانے میں ایک بڑا رول ادا کیا۔اس کے علاوہ عورتیں اور مرد روایتی طورپر مختلف قسم کے رقص کے پروگراموں میں تہواروں کے دوران حصہ لیتی رہی ہیں۔ان سرگرمیوں کی وجہ سے ان کی صحت اچھی تھی۔ ٹیکنالوجیکل ترقی ، تیزی سے بدلتے ہوئے طرز زندگی اور موبائل فونوں کے بہت زیادہ استعمال سے صحت کے یہ دیسی طریقے اپنی مقبولیت کھوتے جارہی ہیں۔پروگرام کے دوران سہل پسندانہ طرز زندگی کو چھوڑنے اور سرگرم طریقہ زندگی اپنانے کی ضرورت پر زور دیا گیا۔
وزیر اعظم کے وژن کے مطابق ملک گیر فٹ انڈیا موومنٹ کا مقصد ہر بھارتی باشندے کو اپنی روز مرہ کی زندگی میں صحت مند رہنے کے آسان اور سادہ طریقے اپنانے چاہئیں۔اس پروگرام کی خصوصیت صحت سے متعلق سرکردہ شخصیات کی موجودگی تھی، جنہیں نوجوانوں اور کھیل کود کی وزارت نے صحت مندی کے تئیں ان کی مسلسل لگن کے سبب ان کی زیادہ عمر کے باوجود مدعو کیا تھا۔ان میں 101 سالہ منکور بھی تھیں، جو اب بھی میراتھن دوڑ میں حصہ لیتی ہیں، 81 سالہ اوشا سُمن تھیں جو پش-اَپ سرگرمی میں حصہ لیتی ہیں اور اپنے بیٹے کے ساتھ میراتھن دوڑتی ہیں۔اس طرح کی 20 شخصیات کو لوگوں کو ایک صحتمند زندگی گزارنے میں ترغیب دینے کے لئے مدعو کیا گیا تھا۔ اس موقع پر اس سال کے کھیل کود کے ایوارڈز پانے والے بھی موجود تھے۔
سائنس اور ٹیکنالوجی کی وزارت
ہندوستان کے زعفران کے پیالے کی شمال مشرق تک توسیع
این ای سی ٹی اے آر نے شمال مشرقی خطے میں بڑھتی ہوئی زعفران کی فزیبلٹی کا پتہ لگانے کے لئے ایک پائلٹ پروجیکٹ شروع کیا
پامپور  اور یانگ یانگ  کے مابین آب و ہوا اور جغرافیائی حالات کی مماثلت سے یانگ یانگ میں زعفران کی نمونہ کاشتکاری کو کامیابی ملی
زعفران پر قومی مشن زعفران کی کاشتکاری کو بہتر بنانے کے متعدد اقدامات پر مرکوز ہے
زعفران کا پیالہ جو ابھی تک کشمیر تک ہی محدود تھا ، اب اس کی جلد ہی ہندوستان کے شمال مشرقی خطے تک توسیع ہو سکتی ہے۔ زعفران کے بیجوں سے نکلے پودے کشمیر سے سکم لے جائے گئے اور ان کی وہاں روپائی کی گئی۔ یہ پودے شمال مشرقی ریاست کے جنوبی حصے میں واقع یانگ یانگ میں پھل۔ پھول رہے ہیں۔
زعفران کی پیداوار ایک طویل وقت سے جموں وکشمیر کے مرکز کے زیر انتظام خطے میں ایک جغرافیائی علاقے تک ہی محدود رہی ہے۔ ہندستان میں پامپور خطہ جسے عام طور پر کشمیر کے زعفران کے پیالے کے نام سے جانا جاتا ہے ، زعفران کی پیداوار میں اس کا اہم تعاون ہے ، اس کے بعد بڈگام ، سری نگر اور کشتواڑ اضلاع کا مقام ہے۔ زعفران روایتی طور پر مشہور کشمیری کھانوں سے جڑا رہا ہے۔ اس کی ادویاتی اقدار کو کشمیر کے بھرپور ثقافتی ورثے کا حصہ سمجھا جاتا تھا۔ چونکہ زعفران کی کھیتی کشمیر کے کچھ خاص علاقوں تک ہی محدود تھی ، لہذا اس کی پیداوار محدود ہی رہی۔ اگرچہ زعفران پر قومی مشن نے اس کی کاشتکاری کو بہتر بنانے کے لئے متعدد اقدامات پر توجہ مرکوز کی تھی ، لیکن اس کے باوجود یہ اقدامات ابھی بھی کشمیر کے مخصوص علاقوں تک ہی محدود تھے۔
نارتھ ایسٹ سینٹر فار ٹکنالوجی ایپلیکیشن اینڈ ریچ  سائنس و ٹکنالوجی کے محکمہ، حکومت ہند کے تحت ایک خود مختار ادارہ ہے۔ اس نے معیار اور بہت زیادہ مقدار کے ساتھ ہندوستان کے شمال مشرقی خطے میں زعفران اگانے کی فزیبلٹی کا پتہ لگانے کے لئے ایک پائلٹ پروجیکٹ میں مدد کی۔
سکم سنٹرل یونیورسٹی کے بوٹنی اور ہارٹی کلچر شعبہ نے سکم کے یانگ یانگ کی مٹی اور اس کے واقعی پی ایچ حالات کو سمجھنے کے لئے ٹیسٹ کئے۔ اس نے پایا کہ یہاں کی مٹی کشمیر میں زعفران اگانے والے مقامات کی جیسی ہی ہے۔ محکمہ نے کشمیر سے زعفران کے بیج / کارم خریدے اور انہیں یانگ یانگ لایا گیا۔ زعفران اگانے والے ایک شخص کو مصروف عمل کیا گیا اور اسے اس یونیورسٹی کے اساتذہ کے ساتھ ساتھ اگنے کے پورے عمل کی دیکھ بھال کے لئے رکھا گیا۔
کارم کی ستمبر اور اکتوبر کے مہینے میں سینچائی کی گئی جس سے وقت پر کورم کے کونپل پھوٹے اور اس پر بہت اچھے پھول آئے۔ پامپور  اور یانگ یانگ  کے مابین آب و ہوا اور جغرافیائی حالات یکساں ہونے کی وجہ سے یانگ یانگ میں زعفران کی نمونہ کاشتکاری کامیاب ہوئی۔
اس پروجیکٹ میں کامیاب کٹائی کے بعد کے بندوبست اور قدر میں اضافے پر بھی توجہ مرکوز کی گئی تاکہ معیاری زعفران خشک ہو اور کٹائی کے بعد اچھی زعفران کا حصول ہو تبھی اس کی پیداوار بہتر ہو گی۔
مزید یہ کہ مائیکرو فوڈ انٹرپرائزز کے ساتھ شمال مشرقی خطے کے دیگر حصوں میں بھی فوری طور پر نتائج اور اس پروجیکٹ کے ایکسٹرپلیشن کے لئے مٹی کی جانچ ، معیار ، مقدار اور ممکنہ قدر میں اضافے سمیت تمام معیارات کے تفصیلی تجزیہ اور جانچ کی منصوبہ بندی کی گئی ہے۔
الیکٹرانکس اور اطلاعات تکنالوجی کی وزارت
آتم نربھر بھارت ایپ اختراعی چیلنج کے لئے 6940 اینٹری موصول ہوئیں
نئی دلّی ،28 جولائی / وزیر اعظم جناب نریندر مودی کے ذریعے 4 جولائی کو شروع کئے گئے آتم نربھر بھارت ایپ اختراعی چیلنج میں پورے ملک کے ٹیکنا لوجی کے صنعت کاروں اور اسٹارٹ اَپس کی طرف سے زبردست ردّ عمل دیکھنے کو ملا ہے ۔ اس چیلنج میں اینٹری بھیجنے کی آخری تاریخ 26 جولائی تک 8 مخصوص زمروں کے لئے کل 6940 اینٹریز موصول ہوئی ہیں ۔ ان میں 3939 انفرادی زمرے میں اور 3001 اداروں اور کمپنیوں کے زمرے میں ہیں ۔ افراد کی جانب سے موصول ہوئی اینٹریز میں 1757 ایپلی کیشنس استعمال کے لئے تیار ہیں ، جب کہ 2182 زیر تیاری ہیں ۔ اداروں کے ذریعے داخل کی گئی ایپس میں 1742 ایپس پہلے ہی نافذ ہو چکی ہیں اور 1259 تیاری کے مرحلے میں ہیں ۔ زمروں کے تحت داخل کی گئی ایپس میں 1142 کاروبار کے تحت ، 901 صحت اور تندرستی کے لئے ، 1062 ای لرننگ کے لئے ، 1155 سوشل نیٹ ورکنگ کے لئے ، 326 کھیلوں کے لئے ، 662 آفس اور ورک فروم ہوم کے لئے ، 237 خبروں کے لئے اور 320 تفریح کے لئے ہیں ۔ اس کے علاوہ 1135 ایپس دیگر زمروں میں داخل کی گئی ہیں ۔ ان میں سے تقریباً 271 ایپس کو ایک لاکھ سے زیادہ مرتبہ ڈاؤن لوڈ کیا جا چکا ہے ، جب کہ 89 ایپس کا ڈاؤن لوڈ ملین سے زیادہ ہے ۔ یہ ایپلی کیشنس ملک کے چھوٹے شہروں اور دور دراز علاقوں سمیت پورے ملک سے داخل کی گئی ہیں ۔
اس سے ہمارے ملک میں موجود صلاحیت اور ٹیلنٹ کا اظہار ہوتا ہے اور یہ ایپ اختراعی چیلنج بھارت کے ٹیکنا لوجی تیار کرنے والوں ، صنعت کاروں اور کمپنیوں کے لئے بھارت کو دنیا میں بے مثال بنانے کا ایک بہترین موقع ہے ۔ حقیقی چیلنج ایسی ایپس کی نشاندہی کرنا ہو گا ، جو بہت تیز، محفوظ ،آسان اور اُن کے استعمال کرنے والوں کو ایسا تجربہ دینا ہو گا ، جس سے کہ وہ واپس پھر اُسی ایپ کو استعمال کر سکیں ۔ اسکریننگ کمیٹیوں نے مختلف پیمانوں پر اِن ایپس کی جانچ کرنی شروع کر دی ہے ۔
آتم نربھر بھارت ایپ کے ماحول میں بھارتی ٹیکنا لوجی کی اسٹارٹ اَپس کے لئے نئے مواقع کھولنے اور انہیں ایپ والی کھربوں ڈالر کی معیشت میں اپنا حصہ حاصل کرنے میں مدد کی ہے ۔ اس سال سب سے زیادہ ڈاؤن لوڈ کی جانے والی ایپس کی تین اعلیٰ ترین کمپنوں نے تقریباً 2 ٹریلین ڈالر کا بزنس کیا ہے اور وہ تیزی سے بڑھ رہی ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4195
(Visitor Counter : 173
امور صارفین، خوراک اور عوامی تقسیم کی وزارت
دھان کی خرید نے 231 لاکھ میٹرک ٹن کے اعدادو شمار کو عبور کرلیا ہے، خریداری کے عمل سے تقریباً 13.50 لاکھ کسانوں کو فائدہ ہوا ہےجس کی ایم ایس پی قیمت 47644 کروڑ ہے
خریف مارکیٹنگ سیزن 2022-23  کیلئے کل 13 ریاستوں/ مرکز کے زیر انتظام علاقوں میں دھان کی خریداری خوش اسلوبی سے جاری ہے۔ پنجاب، چندی گڑھ، چھتیس گڑھ، اتراکھنڈ، ہماچل پردیش، بہار،اترپردیش، گجرات ،جموں وکشمیر،کیرالہ، تلنگانہ، ہریانہ اور تمل ناڈومیں خرید کا عمل جاری ہے۔ مورخہ 10 نومبر 2022 تک 231 ایل ایم ٹی دھان کی خرید کی جاچکی ہے۔ اس کے مقابلے میں پچھلے سال کی اسی مدت میں تقریبا 228 لاکھ میٹرک ٹن دھان کی خریداری کی گئی تھی۔ ایم ایس کی جاری سرگرمیوں کے ذریعے پہلے ہی 13.50 لاکھ سے زائد کسانوں کو 47644 کروڑ روپے کے ایم ایس پی کا فائدہ ہوا ہے۔
اس سال ملک میں بارش کے حالات ہموار ہونے کی وجہ سے دھان کی پیداوار معمول کے مطابق ہونے کی امید ہے۔ موجودہ کے ایم ایس 2022-23 میں 771 ایل ایم ٹی دھان  کی خریداری کی توقع ہے جبکہ گزشتہ سال کے ایم ایس 2021-22  میں 759 ایل ایم ٹی دھان کی خریداری کی گئی تھی۔اس میں ربیع کی فصل کے دھان کو شامل کرنے کے ساتھ پورے خریف مارکیٹنگ سیزن 23-2022 کے دوران کل 900 ایل ایم ٹی دھان کی خرید متوقع ہے۔ این ایف اے ایس اے/پی ایم جی کے اے وائی/ اوڈبلیوایس کی ضروریات کو پورا کرنے کے لیے مرکزی پول کے تحت وافر مقدار میں غذائی اناج دستیاب ہیں۔
جلد ہی دیگر ریاستوں میں بھی خریداری کا عمل شروع ہو جائے گا۔ ان سرگرمیوں کو بغیر کسی رکاوٹ کے جاری رکھنے کے انتظامات کئے گئے ہیں۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 14.03کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
14,03,82,730
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 14.03کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
بہت چھوٹی، چھوٹی اور درمیانی صنعتوں کی وزارت
جناب نارائن رانے نےایم ایس ایم ای چیمپئنز اسکیم کے تحت ایم ایس ایم ای مسابقتی  اسکیم کا آغاز کیا
ایل ای اے این میں ایک قومی تحریک بننے کی صلاحیت ہے اور اس کا مقصد ملک کے ایم ایس ایم ایزکے لیے عالمی مسابقتی فریم ورک فراہم کرنا ہے: جناب نارائن رانے
ایم ایس ایم ایز کے مرکزی وزیر جناب نارائن رانے نے آج ایم ایس ایم ای چیمپئنز اسکیم کے تحت ایم ایس ایم ای مسابقتی  اسکیم کا آغاز کیا۔ اس موقع پر بات کرتے ہوئے جناب رانے نے کہا کہ ایل ای اے این میں ایک قومی تحریک بننے کی صلاحیت ہے اور اس کا مقصد ملک کے ایم ایس ایم ایزکے لیے عالمی مسابقتی فریم ورک فراہم کرنا ہے۔ انہوں نے یہ بھی کہا کہ ایل ای اے این نہ صرف معیار، پیداواریت اور کارکردگی کو بہتر بنانے کی کوشش کرے گا، بلکہ یہ مینوفیکچررز کی ذہنیت کو تبدیل کرنے اور انہیں عالمی معیار کے مینوفیکچررز میں تبدیل کرنے کی صلاحیت بھی رکھتا ہے۔ ایم ایس ایم ای کے مرکزی وزیر مملکت جناب بھانو پرتاپ سنگھ ورما نے بھی اجتماع سے خطاب کیا۔
یہ اسکیم ایم ایس ایم ایزمیں ایل ای اے این مینوفیکچرنگ کے عمل کے بارے میں بیداری پیدا کرنے اور انہیں ایم ایس ایم ای چیمپئن بننے کی ترغیب دے کر ایل ای اے این معیارات حاصل کرنے کے لیے حوصلہ افزائی اور حوصلہ افزائی کرنے کے لیے ایک توسیعی مہم ہے۔
اس اسکیم کے تحت،ایم ایس ایم ایز ایل ای اے این مینوفیکچرنگ ٹولز جیسے 5S، کیزن، کانبن،وژول ورک پلیس، پوکا یوکا وغیرہ کو تربیت یافتہ اور قابل ایل ای اے این کنسلٹنٹس کی رہنمائی کے تحت لاگو کریں گے تاکہ بنیادی، انٹرمیڈیٹ اور ایڈوانسڈ جیسے ایل ای اے این درجے حاصل کرسکیں۔ ایل ای اے این سفر کے ذریعے، ایم ایس ایم ایز ضیاع کو نمایاں طور پر کم کر سکتے ہیں، پیداواری صلاحیت میں اضافہ کر سکتے ہیں، معیار کو بہتر بنا سکتے ہیں، اپنے بازاروں کو وسعت دیں، محفوظ طریقے سے کام کریں اور بالآخر مسابقتی اور منافع بخش بنیں۔
ایم ایس ایم ایز کی مدد کے لیے، حکومت اسٹارٹ اپ سپورٹ فراہم کرنے کے لیے عمل درآمد کی لاگت اور کنسلٹنسی فیس کا 90 فیصد حصہ دے گی۔ ایم ایس ایم ایز کے لیے 5 فیصد کا اضافی حصہ دیا جائے گا جو خواتین/ایس سی/ایس ٹی کی ملکیت ہیں اور شمال مشرقی ریاستوں میں واقع ایس ایف یو آر ٹی آئی. کلسٹرز کا حصہ ہیں۔ مندرجہ بالا کے علاوہ، کے لیے 5فیصد کی اضافی شراکت ہوگی، جو تمام سطحوں کو مکمل کرنے کے بعد انڈسٹری ایسوسی ایشنز/مجموعی ساز و سامان تیار کرنے والی تنظیموں  کے ذریعے رجسٹر ہو رہے ہیں۔ اس میں صنعت کی انجمنوں اور او ای ایمزکو ان کے سپلائی چین وینڈرز کو اسکیم میں حصہ لینے کی ترغیب دینے کی ایک منفرد خصوصیت ہے۔
مزید تفصیلات کے لیے براہ کرم ملاحظہ کریں - www.lean.msme.gov.in
بھارت کا مسابقتی کمیشن
سی سی آئی نے اڈانی پورٹس اینڈ اسپیشل اکنومک زون لمیٹیڈ کے ذریعہ اڈانی کرشنا پٹنم پورٹ لمیٹیڈ کی اضافی 25 فیصد شیئرہولڈنگ کے مجوزہ حصول کو منظوری دی
کمپٹیشن کمیشن آف انڈیا  نے اڈانی پورٹس اینڈ اسپیشل اکنومک زون لمیٹیڈ کے ذریعہ اڈانی کرشنا پٹنم پورٹ لمیٹیڈ کی اضافی 25 فیصد شیئرہولڈنگ کے مجوزہ حصول کو منظوری دے دی ہے۔
مجوزہ مرکب اڈانی پورٹس اینڈ اسپیشل اکنومک زون لمیٹیڈ  کے ذریعہ اڈانی کرشنا پٹنم پورٹ لمیٹیڈ  کی اضافی 25 فیصد شیئر ہولڈنگ کے حصول کا تصور پیش کرتا ہے۔
خریدار ایک پرائیویٹ ملٹی پورٹ آپریٹر ہے۔ یہ اس وقت چھ سمندری ساحلی ریاستوں ، گجرات ، گوا ، کیرالہ ، آندھراپردیش، تمل ناڈو اور اڈیشہ میں 11 بندرگاہوں میں موجود ہے۔ اس کے پاس پہلے سے ہی ٹارگیٹ کمپنی کی 75 فیصد شیئرہولڈنگ ہے۔ مجوزہ مرکب کے نتیجے کے طور پر حصول کنندہ کے پاس ٹارگیٹ کمپنی کی 100 فیصد شیئرہولڈنگ اور مکمل کنٹرول ہوگا۔
ٹارگیٹ کمپنی آندھراپردیش حکومت کی طرف سے تعمیر - آپریٹ - ساجھیداری - منتقلی کنسیشن کے تحت کرنشاپٹنم، آندھراپردیش میں واقع آل ویدر ، ڈیپ واٹر کثیرالمقاصد بندرگاہ کی ڈیولپر اور آپریٹر کے طور پر جڑی ہوئی ہے۔
اس سے متعلق تفصیلی آرڈر بعد میں جاری کیا جائے گا۔
بجلی کی وزارت
بجلی اور این آر ای کے مرکزی وزیر جناب آر کے سنگھ نے پاور گرڈ کے آرا ذیلی اسٹیشن کو بڑھانے کے لیے سنگ بنیاد رکھا
بلا تعطل بجلی کی فراہمی کو یقینی بنانے اور مضبوط پاور انفراسٹرکچر کے ذریعے علاقے کی معاشی اور سماجی ترقی کو فروغ دینے کے لیے ذیلی اسٹیشنوں کو بڑھایا جا رہا ہے: جناب آر کے سنگھ
بجلی اور نئی اور قابل تجدید توانائی  کے مرکزی وزیر جناب آر کے سنگھ نے 9 مئی 2023 کو 220/132 کلو واٹ پاور گرڈ آرا ذیلی اسٹیشن کو بڑھانے کے لیے سنگ بنیاد رکھا۔ اس موقع پر بہار کے وزیر توانائی جناب بیجیندر پرساد یادو، ایم ایل اے آرا جناب امریندر پرتاپ سنگھ، ایم ایل اے برہرا جناب راگھویندر پرتاپ سنگھ، ایم ایل اے سندیش محترمہ کرن دیوی، ممبر بہار قانون ساز کونسل جناب اودھیش نارائن سنگھ، آرا کی میئر محترمہ اندو دیوی، ڈپٹی میئر محترمہ پونم دیوی، پاور گرڈ کے چیئرمین اور منیجنگ ڈائریکٹر جناب کے سریکانت اور اعلیٰ سرکاری افسران کے علاوہ دیگر افراد بھی موجود تھے۔ پاور گرڈ آرا ذیلی اسٹیشن کے اضافے سے اس کی کل تبدیل شدہ صلاحیت 560 میگا وولٹ ایمپیئر  ہو جائے گی۔
اس موقع پر جناب آر کے سنگھ نے کہا کہ یہ اقدام آرا میں ترقی کی رفتار کو تیز کرے گا اور مضبوط پاور انفراسٹرکچر کے ذریعے خطے کی اقتصادی اور سماجی ترقی کو فروغ دے گا۔ انہوں نے مزید کہا، ”یہ اقدام آرا میں اگلے 10 سالوں کے لیے بجلی کی طلب کو پورا کرنے میں سہولت فراہم کرے گا۔ بلا تعطل بجلی کی فراہمی خطے کی صنعتی اور تجارتی ترقی کا باعث بنے گی اور بھوجپور، بکسر اور روہتاس اضلاع میں بجلی کی دستیابی کو بھی بہتر بنائے گی۔ اس سے آرا کا نیشنل گرڈ کے ساتھ رابطہ مزید مضبوط ہوگا۔
پاور گرڈ نے بھوجپور میں کارپوریٹ سماجی ذمہ داری  کے تحت مختلف دیہی ترقیاتی کاموں جیسے اشنان گھاٹ، پی سی سی روڈ، کمیونٹی ہال، بند نالی، باؤنڈری کی دیوار اور ریٹیننگ وال وغیرہ کی تعمیر شروع کی ہے۔ اس کے علاوہ سی ایس آر کے تحت اسکولوں میں بینچوں اور ڈیسکوں کا انتظام، اونچی لائٹس اور بیت الخلا وغیرہ کی تعمیر کا کام بھی کیا گیا ہے۔ پاور گرڈ، حکومت ہند کی مہا رتن پبلک سیکٹر کمپنی، پاور ٹرانسمیشن کے اپنے بنیادی کاروبار کے علاوہ ”پاور گرڈ - ٹرانسمٹنگ پاور، ٹرانسفارمنگ لائف“ کے نعرے کے تحت مختلف سماجی ترقی کے اقدامات کے ذریعے زندگیوں پر مثبت اثر ڈالنے میں ایک اہم کردار ادا کر رہی ہے۔
وزارتِ تعلیم
قانونی تعلیم
قومی نصاب کے فریم ورک  2005 کے بعد قومی کونسل برائے تعلیمی تحقیق و تربیت  کے ذریعے نکالی گئی نصابی کتب اور نصاب اپر پرائمری کی سطح سے سینئر سیکنڈری کی سطح تک اسکولی تعلیم میں قانون کی تعلیم کو مناسب طور پر مربوط کرتا ہے ۔ اس کے علاوہ ، این سی ای آر ٹی کے ذریعے تیار کردہ اضافی مواد قانونی خواندگی پر بھی توجہ مرکوز کرتا ہے ۔ سیکنڈری تعلیم کے مرکزی بورڈ  سے الحاق شدہ اسکولوں میں سوشل سائنس کی تعلیم دسویں کلاس تک لازمی ہے ، جس میں قانون سازیہ کے بنیادی ڈھانچے ، مقننہ اور عدلیہ سمیت قانونی تعلیم کے بنیادی فریم ورک کو ، اس طرح شامل کیا گیا ہے ، جس سے ہندوستان کے آئین کا بنیادی طور پر احاطہ کیا جا سکے اور اس کے حقوق اور فرائض کو سمجھا جا سکے ۔ سی بی ایس ای ایک اختیاری مضمون ‘ قانونی تعلیم ’ یا لیگل اسٹڈیز گیارہویں اور بارہویں جماعت میں پانچویں یا چھٹے مضمون کے طور پر فراہم کرتا ہے ۔ چونکہ تعلیم آئین کی اضافی فہرست میں شامل موضوع ہے اور زیادہ تر اسکول ریاستی / مرکز کے زیر انتظام علاقوں کی حکومتوں کے دائرۂ اختیار میں آتے ہیں ، اس لئے یہ متعلقہ ریاست / مرکز کے زیر انتظام علاقے کی حکومت کی ذمہ داری ہے کہ وہ اپنے اسکولوں میں قانونی تعلیم فراہم کرے ۔
مذکورہ معلومات تعلیم کی مرکزی وزیر مملکت محترمہ انپورنا دیوی نے آج لوک سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 2922
(Visitor Counter : 160
کوئلے کی وزارت
این سی ایل، وزارت کوئلہ نے آزادی کا امرت مہوتسو تقریبات کے ایک حصے کے طور ناقص غذائیت کے خلاف بڑے پیمانے پر مہم شروع کی
"پروجیکٹ بچپن" - ضلعی انتظامیہ، سنگرولی کے ساتھ مفاہمت نامے پر دستخط کئے گئے
نئی دہلی:25؍اگست،2021۔ناردرن کول فیلڈز لمیٹیڈ ، وزارت کوئلہ کے تحت ایک منی رتن کمپنی نے آزادی کا امرت مہوتسو تقریبات کے تحت اپنے کان کنی کے کاموں کے آس پاس کے علاقوں میں ناقص غذائیت کے خلاف اپنی مہم کو مزید تیز کر دیا ہے۔
این سی ایل اور ضلع انتظامیہ، سنگرولی کے مابین ایک مفاہمت نامے پر دستخط کیے گئے ہیں تاکہ این سی ایل کے ارد گرد کے علاقوں میں بچوں کی ناقص غذائیت کی لعنت کے خاتمے کے عزم کے ساتھ پروجیکٹ "بچپن" کو شروع اور چلایا جاسکے۔
اس سی ایس آر پروجیکٹ کے تحت این سی ایل کا ڈوڈھیچوا ایریا مختلف مراحل میں 23 لاکھ روپے سے زیادہ کی رقم خرچ کرے گا۔
ڈوڈھیچھوا پروجیکٹ، این سی ایل کے جنرل منیجر جناب انوراگ کمار اور سنگرولی کے ڈسٹرکٹ پروگرام آفیسر، خواتین اور بچوں کی ترقی جناب راجیش رام گپتا نے مفاہمت نامے پر دستخط کیے۔
سماجی بہبود کا یہ پروگرام سات غذائیت مراکز کے ذریعے 260 سے زیادہ ناقص غذائیت کے شکار بچوں کی غذائی ضروریات کو پورا کرے گا ، جو مدھیہ پردیش کے سنگرولی ضلع میں موجودہ آنگن واڑیوں میں شروع کرنے کا منصوبہ ہے۔ یہ اقدام غذائیت سے محروم بچوں کی صحت اور تندرستی کو یقینی بنائے گا۔
سنگرولی میں واقع کول پی ایس یو اور ضلعی انتظامیہ کے سینئر عہدیداران بھی اس موقع پر موجود تھے۔
ش ح۔م ع۔ ع ن
U NO:8276
(Visitor Counter : 165
مکانات اور شہری غریبی کے خاتمے کی وزارت
کچرے کو الگ کریں، سوچھتا پھیلائیں
دہلی نے کچرے کو الگ کرنے اور اس کے انتظام کو فروغ دینے کے لیے تقریبات کی میزبانی کی
صاف بھارت کی منزل کے ساتھ سوچھتا کے سفر میں، ریاستوں مرکز کے زیر انتظام علاقوں اور شہری مقامی اداروں  نے تبدیلی کے انجن کے طور پر کام کیا ہے اور اقدامات کو مؤثر طریقے سے نافذ کیا ہے اور سوچھ بھارت مشن کے مقاصد کے حصول کو یقینی بنایا ہے۔ مزید برآں، انتظامی عہدیداروں نے شہروں میں صفائی ستھرائی اور فضلہ کے انتظام کو بڑھانے کے لیے اسٹریٹجک فیصلہ سازی، صلاحیت سازی اور مجموعی نقطہ نظر کی رہنمائی میں اہم کردار ادا کیا ہے۔
صفائی کے عمومی تصور پر ملک بھر میں کئی اقدامات اور آئی ای سی مہمات چلائی گئی ہیں، جبکہ خشک اور گیلے کچرے کو الگ الگ کرنا بھی اتنا ہی اہم ہے کیونکہ انہیں محض بے ترتیب ڈبوں میں ڈالنے سے کوئی مقصد حاصل نہیں ہوگا۔ سوچھتا پکھواڑہ-سوچھتا ہی سیوا 2023 مہم کے تحت اس اصول پر عمل کرتے ہوئے، مقامی کونسلر ششی تلوار اور ڈاکٹر رادھا گوئل  کی قیادت میں دہلی کے راجوری گارڈن علاقے میں گرین ایم آئی جی فلیٹس میں گیلے کچرے کے کمپوسٹر کی افتتاحی تقریب کا انعقاد کیا گیا۔ وہاں 12 کمپوسٹر نصب تھے جو آر ڈبلیو اے کے کل 512 گھرانوں کو پورا کریں گے۔ کچرے کو الگ کرنے کے بارے میں مکینوں میں بیداری پیدا کرنے کے لیے ایک نکڈ ناٹک کا بھی انعقاد کیا گیا جس کا موضوع تھا "ہرا گیلا سوکھا نیلا"۔ مزید برآں، تقریب میں شرکت کرنے والے ایم سی ڈی کے عہدیداروں نے کچرے سے پاک ہندوستان کے وژن کی روشنی میں کچرے کے انتظام کی اہمیت کے ساتھ ساتھ موجودہ ماحول میں کمپوسٹر کی عملیت پر بات کی۔ ڈاکٹر گوئل کے ذریعہ مکینوں کو کمپوسٹر کے آپریشن کے بارے میں جانکاری دی گئی جس میں مکینوں کے کئی سوالات کے جوابات بھی دیے گیے ۔ دریں اثنا، فضلہ جمع کرنے والوں، گھریلو ملازمین اور آر ڈبلیو اے اہلکاروں کے لیے ایک تربیتی سیشن کا بھی اہتمام کیا گیا۔
اس تقریب کے انعقاد کے دوران، وزیر اعظم نریندر مودی کی طرف سے ہم وطن شہریوں کو کارروائی کے لیے ایک انوکھی کال دی گئی۔ من کی بات کے 105 ویں ایپی سوڈ پر، گاندھی جینتی کے موقع پر، وزیر اعظم مودی نے یکم اکتوبر 2023 کو صبح 10 بجے سوچھتا کے لیے ایک گھنٹہ شرمدان کی اپیل کی اور کہا کہ یہ باپو کے لیے ان کی جینتی پر 'سوچھنجلی' ہوگی۔ ایس ایچ ایس پر بات کرتے ہوئے انہوں نے کہا کہ یکم اکتوبر بروز اتوار صبح 10 بجے صفائی کے حوالے سے ایک بڑا پروگرام منعقد کیا جا رہا ہے۔ آپ بھی وقت نکال کر صفائی سے متعلق اس مہم میں مدد کریں۔ آپ اپنی گلی، محلے یا کسی پارک، ندی، جھیل یا کسی دوسری عوامی جگہ پر بھی صفائی کی اس مہم میں شامل ہو سکتے ہیں۔" یہ میگا صفائی مہم زندگی کے تمام شعبوں سے تعلق رکھنے والے شہریوں سے عوامی مقامات پر صفائی کی حقیقی سرگرمیوں میں شامل ہونے کی اپیل کرتی ہے۔ اس طرح کی سرگرمیوں اور اقدامات سے سوچھتا پکھواڑہ میں شامل ہونے والوں کی تعداد 7 کروڑ تک پہنچ گئی ہے اور یہ مزید بڑھتی جائے گی۔
وزیراعظم کا دفتر
وزیراعظم نے جونیئر عالمی کشتی چیمپئن شپ 2021 میں تمغے جیتنے پر پہلوانوں کو مبارکباد دی ہے
وزیراعظم جناب نریندر مودی نے جونیئر عالمی کشتی چیمپئن شپ 2021 میں تمغے جیتنے پر پہلوانوں کو مبارکباد دی ہے۔
ایک ٹوئیٹ میں وزیراعظم نے کہا ‘‘ باصلاحیت پہلوانوں کو مزید قوت عطا ہو۔ جونیئر عالمی کشتی چیمپئن شپ 2021 میں مردوں اور خواتین کا ہمارادستہ چاندی کے چار تمغوں سمیت کل گیارہ تمغے جیت کر واپس آیا ہے۔ اس کامیابی کیلئے ٹیم کو آفرین اور ان کی مستقبل کی کوششوں کیلئے نیک خواہشات۔ ’’
وزارت دفاع
جے اے ایس ڈی ایف کے ساتھ مشق شینیومیتری ۔ 2018کاآغاز
نئی دہلی ،04دسمبر : جاپان کی فضائی سیلف ڈیفنس فورس  بھارتی فضائیہ کے ساتھ 3دسمبر تا7دسمبر ،2018 ایئرفورس اسٹیشن آگرہ میں باہمی فضائی شینیومیتری ۔ 2018مشترکہ فضائی مشق کی غرض سے بھارت آئی ہوئی ہے ۔ اس مشق کا عنوان نقل وحمل کے طیاروں کے ذریعہ مشترکہ موبلٹی /انسانی امداد اور قدرتی آفات کی صورت میں راحت رسانی کی فراہمی ہے ۔ جے اے ایس ڈی ایف سی 2طیارہ فضائی عملے کے افسران /مشاہدین اس ہوائی مشق میں شامل ہیں، ان کا تعلق دونوں ملکوں کی فضائیہ سے ہے ۔ بھارتی فضائیہ کے این ۔32اورسی ۔17طیارہ فضائی عملے کے افسران /مشاہدین کے ساتھ اس فضائی مشق میں شرکت کررہے ہیں ۔ اس مشق کا اصل مقصد آئی اے ایف اور جے اے ایس ڈی ایف کے عملے کے ارکان کے ساتھ مشترکہ موبلٹی /ایچ اے ڈی آر آپریشن ہے ۔مشق کے دوران ہیوی لوڈنگ /آف لوڈنگ بھی کی جائیگی ۔